மூவகை மொழிகள்

ஓர் எழுத்து, தனியாகவோ பல எழுத்துகள் தொடர்ந்தோ பொருள் தருவது சொல் எனப்படும். பதம், மொழி, கிளவி என்பன ஒருபொருள் தரும் பலசொற்கள்.

மூவகை மொழிகள் 
மொழி மூவகைப்படும். அவையாவன
 தனிமொழி
 தொடர்மொழி
 பொதுமொழி

தனிமொழி 
ஒருசொல் தனித்து நின்று பொருளை உணர்த்துவது, தனிமொழி.

எ.கா: வா, கண், செய்தான்

தொடர்மொழி 
இரண்டு அல்லது அதற்கு மேற்பட்ட சொற்கள் தொடர்ந்துவந்து பொருளை உணர்த்துவது தொடர்மொழி.

எ.கா: படம் பார்த்தான்.

பொதுமொழி 
ஒருசொல் தனித்து நின்று ஒருபொருளையும், அச்சொல்லே பிரிந்து நின்று வேறு பொருளையும் தந்து, தனிமொழிக்கும் தொடர்மொழிக்கும் பொதுவாய் அமைவது, பொதுமொழி எனப்படும்.

எ.கா: அந்தமான், பலகை,  வைகை

‘அந்தமான்’ என்பது ஒரு தீவையும், அச்சொல்லே அந்த+மான் எனப் பிரிந்து நின்று அந்த மான் (விலங்கு) என வேறு பொருளையும் தருகின்றது.

நன்னூல் நூற்பா 
ஒருமொழி ஒருபொருள நவாம் தொடர்மொழி

பலபொரு ளனபொது இருமையும் ஏற்பன - நன்னூல், 260

சான்றுகள்

வெளியிணைப்புகள் 
 நன்னூல் நூற்பா எண்:  260
 விக்கிமூலம் (வெளி இணைப்பு) பவணந்தி முனிவரின் நன்னூல் சொல்லதிகாரம்

சொல்லிலக்கணம்
துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்